L'Ajuntament amplia el servici de Bus de Nit durant les festes de Nadal
20 de desembre 2021

La regidoria de Mobilitat Urbana de l'Ajuntament de Sagunt ha posat en marxa la campanya ‘Per Nadal Tots en Bus Nit’, que amplia el servici d'autobús nocturn durant les pròximes festes nadalenques. En este sentit, al servici dels dissabtes, se li unirà el de les nits del divendres 24 i 31 de desembre, així com el del dimecres 5 de gener.

Durant els dissabtes que queden compresos en estes dates, és a dir, els dies 25 de desembre i 1 de gener, el servici comença i finalitza una hora més tard, des de les 23.00 hores fins a les 6.30 del matí, «**adaptant-nos d'esta manera als horaris habituals de l'oci nocturn en estes dates**», ha indicat el regidor de Mobilitat Urbana, Javier Raro.

![](/media/wn5j0uh2/c-javier-raro.jpg?width=429&height=286&mode=max)Respecte a l'evolució de la pandèmia, Javier Raro ha assenyalat que «**estem expectants, però l'oci nocturn està obert al 100% i necessitem continuar prestant este servici que la ciutadania i especialment els jóvens ens reclamen**». Quant al servici de bus nocturn «**estem realment satisfets**», ja que des que es va reactivar el mes d'octubre passat «**les dades i els usuaris estan més alts que mai i el que volem fer és respondre a este ús ampliant este servici, ara com ara durant estes pròximes dates**», ha destacat Raro.

D'altra banda, des de la regidoria de Mobilitat Urbana es demana «**un oci responsable, tant el que té a veure amb la pandèmia com el que ha de veure en l'ús del cotxe quan no siga necessari, per això posem en marxa este servici de bus nocturn**».

![](/media/ygoisom0/c-bus-nit-nadal.jpg?width=612.3863636363636&height=850)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-amplia-el-servici-de-bus-de-nit-durant-les-festes-de-nadal/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-amplia-el-servici-de-bus-de-nit-durant-les-festes-de-nadal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-amplia-el-servici-de-bus-de-nit-durant-les-festes-de-nadal/ "Linked In")
*   [](mailto:?body=https://aytosagunto.es/va/actualitat/l-ajuntament-amplia-el-servici-de-bus-de-nit-durant-les-festes-de-nadal/)